Greek Legal Document

Category: 248

Content:
14. ΝΟΜΟΣ υπ’ αριθ. 1037 της 15/22 Μαρτ. 1980 (ΦΕΚ Α΄ 67) Περί κυρώσεως της από 30 Νοεμ. 1979 Πράξεως Νομοθετικού Περιεχομένου του Προέδρου της Δημοκρατίας «περί συμπληρώσεως του Ν.Δ. 588/1948 «περί ελέγχου της πίστεως». Άρθρον Πρώτον.-Κυρούται η από 30 Νοεμ. 1979 Πράξις Νομοθετικού Περιεχομένου του Προέδρου της Δημοκρατίας «περί συμπληρώσεως του Ν.Δ. 588/1948 «περί Ελέγχου της Πίστεως» δημοσιευθείσα εις το υπ’ αριθ. 265 της 1ης Δεκ. 1979 ΦΕΚ, τεύχος Α΄, έχουσα ως ακολούθως: ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ Περί συμπληρώσεως του Ν.Δ. 588/1948 «περί ελέγχου της πίστεως». Έχοντες υπ’ όψει: 1.Τας διατάξεις της παρ. 1 του άρθρ. 44 του Συντάγματος. 2.Την δημιουργηθείσαν εξαιρετικώς επείγουσαν, έκτακτον και απρόβλεπτον ανάγκην, συνεπεία της υπερμέτρου διογκώσεως των εισαγωγών, υποθαλπομένων εν πολλοίς εκ του τρόπου και της εκτάσεως της τραπεζιτικής χρηματοδοτήσεως του εισαγωγικού εμπορίου. 3.Την αδήριτον ανάγκην αντιμετωπίσεως της τοιαύτης καταστάσεως δια της ορθολογιστικής και αναλόγως προς τας ανάγκας της Χώρας κατανομής των διατιθεμένων προς το εισαγωγικόν εμπόριον πιστώσεων. 4.Την, συνεπεία των ανωτέρω, αδυναμίαν αμέσου αντιμετωπίσεως της δημιουργηθείσης εκτάκτου καταστάσεως δια της συνήθους νομοθετικής ρυθμίσεως, εφ’ όσον η παράτασις της υφισταμένης καταστάσεως εντόνου αποθεματοποιήσεως εισαγομένων αγαθών εγκυμονεί σοβαρούς κινδύνους, δια την οικονομίαν της Χώρας, προτάσει του Ημετέρου Υπουργικού Συμβουλίου, αποφασίζομεν: Άρθρ.1.-Προστίθεται εδάφιο στην παρ. 2 άρθρ. 2 Ν.Δ. 588/1948 (ανωτ. σελ. 122). Άρθρ.2.-Η ισχύς της παρούσης, κυρωθησομένης νομοθετικώς, άρχεται από της δημοσιεύσεώς της δια της Εφημερίδος της Κυβερνήσεως. Άρθρον Δεύτερον.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 12.Θ.β.14 ΄Ελεγχος της πίστεως